Tajomstvo Vianoc

Gabriela Spustová Izakovičová

Tajomstvo Vianoc

Ilustrácie František Halvoník

RUAH 2019

Suchá nad Parnou

© Gabriela Spustová Izakovičová, 2005, 2019

© Ilustrácií František Halvoník, 2005

ISBN 978-80-89604-57-9 (kniha)

ISBN 978-80-89604-49-4 (e-kniha)

Na počiatku

Po čom túži Stvoriteľ?

Tvoriť krásu, žitia tmel.

Stvoril teda nebo, zem.

Pustá tma však plní vnem!

Zem je pustá, ale Pán

túžbou tvorí lásky plán.

Nad vodami tichý duch

vznáša sa a budí sluch.

Boh povedal: „Svetlo buď!“

Slovom stvoril svetla púť.

Prvý z Božích zvláštnych dní

sen o kráse tíško sní.

Druhý deň dal zemi dar

– do oblohy skryl jej tvár,

z vôd sa vznáša závoj pár.

Zem sa pýši – nemá pár.

Tretí deň súš zdvihol z vôd,

zem uzrela rastlín plod.

Z plodu skvitol nový kvet,

nech je plodný celý svet.

Štvrtý deň na nebesiach

stvoril hviezdy, telesá,

slnko, mesiac, deň a noc

– čas započal svoju moc.

Na piaty deň ožil svet

v mori... no i krídel let.

Láskou vzdychol oceán.

Život žehná Boh a Pán.

Na šiesty deň suchú zem

plnia plazy, zvierat plem,

súš sa plní túžbou žiť.

Má viť Lásky Božiu niť.

Stvorenie človeka

Ako správcu všetkých diel,

rastlín, vôd i zvierat tiel,

stvoril Pán Boh človeka

– radosť bola preveľká.

Dal mu viac než žitia dar

vtlačil doňho vlastnú tvár.

Table of Contents

Tajomstvo Vianoc text